Vrou gesoek wat glo babatjie ontvoer | Maroela Media
Vrou gesoek wat glo babatjie ontvoer
Die polisie is op soek na 'n vrou van Kilbarchan in KwaZulu-Natal wat glo verbind word aan die ontvoering van 'n 13 dae oue babaseuntjie.
"Die baba, Siyamthanda Nkosi, is laas op 30 Desember omstreeks 11:00 saam met Nothando Nxumalo (25) by 'n taxistaanplek in Newcastle gesien," het kapt. Thulani Zwane, woordvoerder van die polisie, Vrydag gesê. "Die baba se ma, Zanele Nkosi, het Nxumalo vroeër in Gauteng ontmoet en met haar by die taxistaanplek staan en gesels."
Nxumalo het glo die baba se ma gevra of sy nie vir haar wil gaan skyfies koop by 'n nabygeleë winkel nie. Nkosi het Nxumalo gevra om na die baba om te sien terwyl sy winkel toe gaan. "Toe die ma terugkeer, het Nxumalo en die baba spoorloos verdwyn. Sy het die baba vir haar gegee omdat sy haar vertrou het."
'n Saak van ontvoering is oopgemaak.
Siyamthanda was toegedraai in 'n blou en wit kombersie met sy naam daarop. Nxumalo het 'n khaki-kleurige rok aangehad.
baba KwaZulu-Natal newcastle ontvoer ontvoering
Polisie soek steeds na oud-spioen se moordenaar
Toeriste in Egipte vermoor
Ek verstaan nie. Jy het sopas iemand ontmoet, en jy gee vir haar die baba om vir jou vas te hou? En gaan koop skyfies???
Hoop ek is verkeerd.
CindY23 · 5 jaar gelede
Sjoe, dit was baie onverantwoordelik van die mamma… as ek weet hoe is ek met my 2 jarige! Nog nooit 'n sekond uit my sig nie!! Nie eers by familie nie! :( ek hoop regtig hierdie storie het 'n gelukkige einde :(